PRIJEDLOG

Temeljem članka 49. stavak 5. Zakona o poljoprivrednom zemljištu („Narodne novine“ 20/18, 115/18 i 97/19), i članka 37. Statuta Grada Novske („Službeni vjesnik“ broj 8/21), Gradsko vijeće Grada Novske na 8. sjednici održanoj 29. ožujka 2022. godine donosi

**I Z V J E Š Ć E**

**o ostvarivanju programa korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje poljoprivrednog zemljišta u vlasništvu RH na području Grada Novske u 2021.godini**

**UVOD**

Poljoprivrednim zemljištem prema odredbama Zakona o poljoprivrednom zemljištu ("Narodne novine" broj 20/18, 115/18 i 97/19) smatraju se poljoprivredne površine koje su po načinu uporabe u katastru upisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.

Poljoprivredno zemljište je dobro od interesa za Republiku Hrvatsku koje uživa osobitu zaštitu.

1. **Raspolaganje poljoprivrednim zemljištem u vlasništvu države**

Gradsko vijeće Grada Novske na 34. sjednici održanoj 15.prosinca 2020. godine donijelo je Program korištenja sredstava od zakupa, prodaje, prodaje izravnom pogodbom, privremenog korištenja i davanje na korištenje poljoprivrednog zemljišta u vlasništvu RH na području Grada Novske u 2021.godini (u daljnjem tekstu: Program korištenja sredstava), I. Izmjene predmetnog Programa na 36. sjednici održanoj 26. ožujka 2021. godine., te II. Izmjene predmetnog Programa na 3. sjednici održanoj 30. rujna 2021. godine.

Programom korištenja sredstva iz prethodnog stavka, a sukladno stavku 3. članka 49. Zakona određeno je korištenje sredstava za namjene za uređenje ruralnog prostora izgradnjom i održavanjem ruralne infrastrukture vezane za poljoprivredu; za sufinanciranje aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa te za druge poticajne mjere za unaprjeđenje poljoprivrede.

**2. Ostvarenje Programa korištenja sredstava od raspolaganja poljoprivrednim zemljištem u**

**vlasništvu države na području Grada Novske u 2021.godini**

Jedinice lokalne i područne (regionalne) samouprave i Grad Zagreb temeljem članaka 49. stavka 5. Zakona u obvezi su podnijeti Ministarstvu poljoprivrede godišnje Izvješće o ostvarivanju programa korištenja sredstava od raspolaganja poljoprivrednim zemljištem.

* 1. ***Planirani prihodi od raspolaganja državnim poljoprivrednim zemljištem***

U 2021. godini prihod proračuna Grada Novske planiran je u iznosu **2.044.473,00 kn**

* 1. ***Ostvareni prihodi od raspolaganja državnim poljoprivrednim zemljištem***

Prihod proračuna Grada Novske ( 65%) od raspolaganja poljoprivrednim zemljištem u vlasništvu RH za 2021. godinu ostvaren je u iznosu **1.857.201,34 kn** od čega je prihod od :

- zakupa i privremenog korištenja : 413.690,79 kn

- zakupa : 50.518,69 kn

- zakup zajedničkih pašnjaka: 26.636,79 kn

- koncesije: 237.439,28 kn

- prodaje : 1.128.512,56 kn

- zakup bez provođenja Javnog poziva: 403,23 kn

Zajedno sa neutrošenim sredstvima iz prethodne godine u iznosu 394.473,00 kn, ukupna sredstva od raspolaganja poljoprivrednim zemljištem u 2021.godini iznose 2.251.674,34 kn.

Sveukupni prihodi su za 207.201,34 kn veći od planiranih iz razloga naplate dugovanja i kamata iz prethodnih razdoblja, te naplate naknade za korištenje državnog poljoprivrednog zemljišta bez prava s pripadajućim kamatama.

1. **Korištenje sredstva ostvarenih od raspolaganja državnim poljoprivrednim zemljištem**

Sredstva ostvarena od raspolaganja državnim poljoprivrednim zemljištem u 2021. godini u iznosu od 1.039.184,97 kn utrošena su kako slijedi:

* **Podmirenje dijela stvarnih troškova u vezi s provedbom Zakona o poljoprivrednom zemljištu**
* Izrada geodetskih elaborata za promjenu kulture u ko. Brestača: 3.125,00 kn
* **Uređenje ruralnog prostora održavanjem ruralne infrastrukture**
* uređenje poljskih puteva
* u naseljima Stara Subocka, Borovac, Roždanik, Stari Grabovac: 609.806,25 kn
* Krčenje i održavanje zapuštenog poljoprivrednog zemljišta
* u naseljima Brestača, Novska i Sigetac : 121.079,30 kn
* **Program uređenja zemljišta u postupku komasacije**
* izrada jednostavnog idejnog rješenja komasacije

u ko. Borovac, Rajić Gornji i Rajić Donji: 102.500,00 kn

* **Poticajne mjere za unaprjeđenje poljoprivrede**
* Potpore male vrijednosti za poljoprivredu 2021.godine: 202.674,42 kn

Neutrošena sredstva u iznosu 1.212.489,37 kn prenijeti će se u 2022.godinu u višak prihoda te se planiraju utrošiti sukladno čl. 49., st. 3. Zakona o poljoprivrednom zemljištu.

Klasa:

Urbroj:

U Novskoj,29. ožujka 2022.

SISAČKO-MOSLAVAČKA ŽUPANIJA

GRAD NOVSKA

GRADSKO VIJEĆE

emljišta bez prava sam, u9), PREDSJEDNIK

Ivica Vulić

OBRAZLOŽENJE:

Zakon o poljoprivrednom zemljištu ("Narodne novine" broj 20/18. ,115/18., 97/19) definira da su sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH, strogo namjenska sredstva, te da se, sukladno čl. 49., st.3., mogu koristiti za programe katastarsko-geodetske izmjere zemljišta, za podmirivanje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

Pročelnica

Boženka Spahić, dipl. oec.